נחשון (קיבוץ)

נַחְשׁוֹן הוא קיבוץ בעמק איילון, סמוך לקילומטר ה-37 של כביש 3, דרומית למודיעין, המשתייך למועצה אזורית מטה יהודה.

היסטוריה

הקיבוץ הוקם ב-5 במאי 1950 על ידי אנשי "השומר הצעיר" מתל אביב, קריית חיים, פתח תקווה וראשון לציון, שעברו הכשרה בקיבוץ אילון ובקיבוץ בית אלפא. שמו של הקיבוץ, שנקבע על ידי מייסדיו, הוא כשמו של מבצע נחשון שהוביל לפריצת המצור על ירושלים במלחמת העצמאות.

עד למלחמת ששת הימים שכן הקיבוץ סמוך לגבול עם ירדן, ועל עיבוד חקלאי בשטח ההפקר התקיימו עימותים בין ישראל לירדן. במלחמת ששת הימים התנהלה בשדות הקיבוץ לחימה בכוח קומנדו מצרי. כ-80 מחיילי הקומנדו המצרי שנהרגו נטמנו בקבר אחים לא מסומן בשדות הקיבוץ.

בשנת 2022 כלל הקיבוץ כ-600 תושבים.

כלכלה
הקיבוץ המופרט עוסק בגידול שקדים, חומוס, חיטה וגפנים. ובקיבוץ גם לולי תרנגולות גדולים. בשטח הקיבוץ פועל פארק מיני ישראל המשלם דמי שכירות לקיבוץ. בשנת 1983 הוקם בקיבוץ מפעל ארן לייצור אריזות למזון, שבו מועסקים עשרים מחברי הקיבוץ ותשעים שכירים, ולו מפעלים גם בספרד ובקרוליינה הדרומית. מאז שנת 2013 פועל בקיבוץ יקב שורק, הכולל גם בית ספר לעשיית יין.

קישורים חיצוניים

 
 מיכאל יעקובסון: סיבוב בשלושה חדרי אוכל בקיבוצים: משמר דוד, הראל ונחשון, באתר "חלון אחורי", 17 במרץ 2015
 אסף לוי: "גם כשנפלא: אם רוצים לקחת חלק בעולם העסקי חייבים שינוי" - ליאור מור מספר את סיפורו של מפעל ארן, "גלובס", 27 באוקטובר 2014

הערות שוליים

יישובים שהוקמו ב-1950
קיבוצי הקיבוץ הארצי
קיבוצים
קיבוצים במחוז ירושלים